**LĒMUMS**

Liepājā

|  |  |  |
| --- | --- | --- |
| 2022.gada 19.maijā | Nr.204/9  (prot. Nr.9, 35.§) |  |

Par zemesgabala Klaipēdas ielā 76B, blakus

nekustamajam īpašumam Klaipēdas ielā 70,

daļas nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 3.panta otro punktu, 6.1 panta 11 daļu, pārejas noteikumu 11.punktu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 53., 56. un 137.punktu, izskatot sabiedrības ar ierobežotu atbildību "LIEPĀJAS NAMU APSAIMNIEKOTĀJS" 2022.gada 12.aprīļa vēstuli Nr.2022/2/1-19/0093 "Par zemes nomas līguma pagarināšanu", zemes nomas līgumu, kas 2017.gada 13.jūlijā noslēgts starp Liepājas pilsētas pašvaldību un sabiedrību ar ierobežotu atbildību "LIEPĀJAS NAMU APSAIMNIEKOTĀJS", Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 25.aprīļa priekšlikumu (sēdes protokols Nr.9) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 12.maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Pagarināt sabiedrībai ar ierobežotu atbildību "LIEPĀJAS NAMU APSAIMNIEKOTĀJS" (reģistrācijas Nr.42103004583; juridiskā adrese: Tukuma iela 1A, Liepāja), kā dzīvojamo māju Klaipēdas ielā 68 un Klaipēdas ielā 70 pārvaldniekam (apsaimniekotājam), līguma par zemesgabala Klaipēdas ielā 76B (kadastra Nr.1700 043 0116), Liepājā, blakus nekustamajam īpašumam Klaipēdas ielā 70, daļas 20 kv.m platībā iznomāšanu termiņu uz laiku līdz 2027.gada 12.jūlijam norobežotas atkritumu novietnes ierīkošanai māju Klaipēdas ielā 68 un Klaipēdas ielā 70 iedzīvotājiem.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2017.gada 13.jūlijā noslēgtajā zemes nomas līgumā par zemesgabala Klaipēdas ielā 76B (kadastra Nr.1700 043 0116) iznomāšanu šādu grozījumu un izteikt līguma 2.sadaļu "LĪGUMA TERMIŅŠ" šādā redakcijā:

"Līgums stājas spēkā ar abpusējas parakstīšanas dienu un ir spēkā līdz 2027.gada 12.jūlijam".

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līguma grozījumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja sabiedrības ar ierobežotu atbildību "LIEPĀJAS NAMU APSAIMNIEKOTĀJS" vainas dēļ grozījums 2017.gada 13.jūlijā noslēgtajā zemes nomas līgumā par zemesgabala Klaipēdas ielā 76B daļas nomu netiek noslēgts viena mēneša laikā no lēmuma pieņemšanas dienas, zemesgabala daļa atbrīvojama.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |